﻿Axiologie – disciplină filosofică având drept obiectiv studiul valorilor, în special al valorilor etice, religioase şi estetice; teoria valorilor Aria de uzanţă a termenului, aşa cum se întâmplă de regulă în domeniile care angajează un număr foarte mare de oameni sau chiar întreaga omenire, s-a extins în sfere mai concrete de activitate umană, şi astăzi prin axiologie se mai înţelege, frecvent, noţiunea de valori clasificate sau clasificarea valorilor şi sistem de valori, inclusiv ale unei persoane, precum şi educaţie pe valori (şi pentru valori). AXIOLOGIE -- studiul filosofic al valorilor; teoria valorilor * ştiinţa despre clasificarea valorilor * -clasificarea valorilor * -sistem de valori (al unei persoane etc.) * -educaţie pe valori (şi pentru valori) EDUCAŢIE AXIOLOGICĂ = EDUCAŢIE PE / PRIN VALORI (şi pentru valori) Demersul filosofic sau Ce este Omul? Desfăşurarea educaţiei axiologice în cadrul celor trei tipuri de valori – etice, religioase şi estetice, nu constituia o limitare a demersului educaţional, ci un anume mod de a înţelege ce este eduacţia în general, a raportului educaţiei faţă de instruire şi faţă de activitatea practică cotidiană. Etica, religia şi estetica constituiau, în trecut, domenii educaţionale “pure”, fără vreun rezultat practic şi/sau utilitar, valori care se suprapuneau pe activitatea practică a omului, o reglementau, dar nu o determinau esenţial. Determinaţia pentru activitatea practică venea din materialitatea lumii, din lumea fizicului, din care face parte şi fiinţa umană ca organism biologic. Educaţia morală, religioasă şi estetică, identificată cu educaţia axiologică, venea să înnobileze spiritual fiinţa umană. Or, fiinţa umană devine ca atare doar fiind marcată esenţial de spirit, de complementarea existenţei în sfera fizicului (al detrminaţiilor) cu existenţa concomitentă în sfera metafizicului sau al suprasensibilului (al autoreflexiilor). S-ar putea astfel afirma că fiinţa umană – OMUL -- reprezintă interacţiunea fizicului şi a metafizicului, a materiei şi a spiritului, a sensibilului şi a suprasensibilului, a determinaţiilor şi a autoreflexiilor.Nu se poate de imaginat un individ care să nu se gândească pe sine, care să nu-şi gândească gândurile, un om care nu ştie că gândeşte – o conştiinţă care nu se autoconştientizează, adică un individ a cărui existenţă, asemenea altor fiinţe biologice, se desfăşoară exclusiv în lumea fizicului, a materiei. FIINŢA UMANĂ, OMUL există concomitent în: lumea fizicului lumea metafizicului a materiei a spiritului a sensibilului a suprasensibilului a determinaţiilor a autoreflexiilor Din interacţiunea celor două sfere se produce valoarea umană Definirea valorii. Dificultatea definirii termenului valoare este adeverită chiar de faptul că însăşi definiţia valorii este … o valoare! În mod curent se obişnuieşte să se afirme că valoarea este ceva (un lucru) util, necesar, de preţ, sau o calitate a unui lucru, o calitate care corespunde necesităţilor, aşteptărilor, idealului uman, naţional, social etc. Dacă prin lucru înţelegem doar ceea ce se află în afara omului, trebuie să acceptăm că şi valoarea este ceva care se află în afara omului, prin urmare sensul vieţii umane ar fi aproprierea-însuşirea-acapararea cât mai multor valori, iar esenţa educaţiei axiologice ar fi reprezentată de un sistem de acţiuni ordonate teleologic pentru formarea-dezvoltarea la indivizii umani a capacităţilor de a-şi apropria-însuşi-acapara un număr cât mai mare de valori. Valorile însă nu sunt indiferente faţă de indivizii umani, grupurile sociale etc., despre valori se afirmă că acestea, ca să fie definite ca atare, trebuie să corespundă aşteptărilor, idealurilor omului, grupului etc. Prin urmare, este corect să se definească valoarea ca un lucru care face parte nu doar din exteriorul omului ci şi din interiorul acestuia, adică ca pe un lucru care aparţine interior-exteriorului omului. T.Vianu a definit valorile ca pe obiecte ale dorinţei, ceea ce înseamnă că valoare în sine nu există; există dorinţa noastră pentru ceva pe care îl definim ca valoare. În sensul indicat, ar trebui să se recunoască că în afara omului nu există valori; valorile pot fi numite valori doar prin raportarea lucrurilor la om (în sens filosofic lucruri sunt nu numai obiectele materiale dar şi ideile, sentimentele, calităţile etc.). Metalele şi pietrele preţioase, de ex., despre care se consideră că sunt valori “în sine”, nu sunt valori decât în contextul acelor convenţii care acceptă ca acestea să reprezinte alte obiecte şi valori necesare omului pentru viaţa biologică, socială şi spirituală: în schimbul unei cantităţi de aur se poate obţine o cantitate de alimente, necesară vieţii biologice; se pot obţine studii profesionale pentru inserţia oportună a individului în societate ca producător de valori materiale şi/sau spirituale; se poate obţine dreptul de a citi cărţi, de a asista la spectacole de teatru, la concerte, de a contempla peisaje îndepărtate de locul de trai etc. Faptul că aurul este unul din metalele care nu se supune coroziei este indiferent faţă de om. Însă această calitate a aurului a devenit cu adevărat o calitate abia în momentul în care omul şi-a raportat-o la propriile nevoi şi idei despre util şi frumos. Astfel fizicul, materia, în interacţiune cu metafizicul, spiritul produc valoarea. Deşi în mod curent se obişnueşte să se spună că omul “însuşeşte valorile”, aceasta nicidecum nu înseamnă că acţiunea de însuşire ar reprezenta o simplă mişcare, o deplasare a unei valori dintr-un loc aflat în exteriorul omului -- către om. Verbul a însuşi redă tocmai acţiunea omului pentru a face ca ceva, anume în procesul acţiunii declanşate de om, să devină o calitate, o însuşire a omului. Or, într-o formulă mai simplă, a însuşi sau a apropria, echivalează cu elaborarea, producerea, crearea valorii de către om. Esenţa valorii este în atitudinea polară a omului: ceva poate reprezenta o valoare doar ca obiect al binelui sau răului, frumosului sau urâtului, dreptăţii sau nedreptăţii, permisivităţii sau interdicţiei, utilului sau inutilului etc. Constatăm astfel că definirea valorii nu este indiferentă nici faţă de educaţie în general, prin care se înţelege un sistem de acţiuni ordonate epistemologic, teleologic, conţinutal (=axiologic) şi tehnologic de formare-dezvoltare a fiinţei umane, fiecare din componentele definitorii ale educaţiei fiind o valoare, ca şi acţiunea de a educa. Prin urmare educaţia este prin definiţie o valoare, s-ar putea spune, valoarea umană supremă, căci datorită educaţiei omul devine om (I.Kant). Actual, educaţia axiologică presupune nu numai o educaţie în interiorul valorilor etice, religioase şi estetice, ci în universul tuturor valorilor. Constituirea valorilor. Iniţial, la începuturile evoluţiei sale istorice, omul şi-a elaborat două abordări cu privire la valori. Anumite lucruri materiale (pietrele, crengile, apa, focul, iarba, fructele, pomuşoarele, rădăcinile comestibile, insectele, păsările şi animalele etc.) au obţinut valoare pentru om prin faptul că acesta le-a descoperit utilitatea vitală, adică au fost conştientizate ca lucruri fără de care viaţa omului nu putea fi. Faţă de aceleaşi lucruri, precum şi faţă de fenomene ale naturii (căldura soarelui şi adierea vântului, frigul şi întunericul nopţii şi răsăritul soarelui care le urma, senzaţia de răcoare şi împrospătare a apei etc.)faţă de fenomene ale propriei vieţi (visele, emoţiile, sexualitatea etc.) omul şi-a creat o atitudine care depăşea cadrul strict utilitar, considerându-le valori contextuale existenţei sale. Acestea erau/sunt valorile existente, care au devenit ca atare datorită raportării omului la lucrurile şi fenomenele indicate mai sus. Ulterior, omul a început să creeze valori: au apărut astfel lucruri, obiecte, chiar plante şi animale inexistente în natură. Unele aveau utilitate practică şi valoare estetică; altele aveau doar valoare estetică, juridică, morală etc. În timpuri diferite oamenii au acordat prioritate şi/sau au creat sisteme de valori diferite, fiecare tip de societate fiind marcat şi de anumite tipuri de valori. Societatea antică şi cea medievală s-au constituit pe valorile/au constituit valorile etern-umane – Adevărul, Binele, Frumosul şi sentimentul Sacrului. Societatea acestor timpuri se subordona statului “divin”. Societatea modernă a avansat drept cele mai importante valorile sociale, statul subordonându-se societăţii care reprezenta întreaga umanitate. Societatea socialistă a exagerat importanţa valorilor politice, cărora li s-a subordonat aproape în totalitate. Dezideratul societăţii democratice contemporane este acceptarea oricăror valori, în interacţiune armonioasă, persoana, grupul social, popoarele fiind în drept să acorde priorităţi acelor valori pe care le cosideră mai importante, fără însă a dăuna prin opţiunea făcută altor persoane, grupuri sociale, popoare etc. Structurarea valorilor. În funcţie de un şir de criterii (autor/subiect creator, apartenenţă naţională, importanţă, amploare, frecvenţă, domeniu de utilizare etc.) valorile au fost structurate în diverse clase de valori – axiologii. Una dintre cele mai cunoscute axiologii este structurarea valorilor pe criteriul globalităţii – valorile (=atitudinile) fundamentale: Adevărul. Binele. Frumosul. Dreptatea. Libertatea, la care unii autori mai adaugă şi Sacrul sau Pietatea – valori proprii întregii omeniri, tuturor oamenilor. Cea mai răspândită interpretare a celei de a şasea dintre valorile fundamentale, a Sacrului, este că primele cinci valori se produc, pentru omul religios, sub semnul Sacrului. VALORI (atitudini) FUNDAMENTALE Adevărul Binele Frumosul Dreptatea Libertatea Mai întâi s-au constituit primele trei valori fundamentale, numite şi valori etern-umane:Adevărul. Binele. Frumosul. La acestea s-au adăugat mai târziu şi valorile sociale Dreptatea şi Libertatea. Odată cu acestea, revoluţiile burgheze au avansat şi valorile sociale Egalitatea, Fraternitatea, Legalitatea, care prezintă de fapt decompozări ale primelor cinci valori fundamentale, dar cu aplicaţie în domeniul social. VALORI ETERN-UMANE Adevărul Binele Frumosul VALORI SOCIALE Dreptatea Libertatea Valorile fundamentale ale omenirii reprezintă şi valorile fundamentale ale educaţiei şi învăţământului. Teleologia educaţiei în lumea contemporană se constituie plenar pe valorile fundamentale ale humanitasului, atât ca valori preexistente educaţiei cât şi ca valori produse/create de educaţie. Humanitas – natura umană; cultura spirituală a omului În anii de şcolaritate, ca şi pe parcursul întregii vieţi, educaţii îşi apropriază valorile fundamentale ale omenirii, dar le şi produc prin propria activitate. Nu există Adevăr, Bine, Frumos, Dreptate şi Libertate decât cu raportare la oameni, la activitatea lor. Modelul educaţional contemporan are la bază trei perspective globale: * Cultura naţională * Realitatea şcolară * Obictivele general-umane Principalele relaţii ale omului în cadrul culturii sunt definite de trihotomia culturii, care se constituie din: * Relaţia omului cu natura * Relaţia omului cu omul * Relaţia omului cu valoarea În cadrul relaţiilor om—natură individul atinge oerformanţele caracteristice personalităţii numai dacă devine conştient de apartenenţa sa la toate sistemele vieţii materiale – de la sistemele atomice şi celulare până la Cosmos şi Univers. Relaţia om – om presupune atingerea unui astfel de grad de dezvoltare cognitivă, afectivă şi psihomotorie care permite individului să se conştientizeze atât ca valoare intrinsecă irepetabilă cât şi ca parte componentă a întregii omeniri. Exemplul cel mai potrivit pentru această teză este balada populară Mioriţa,mesajul căreia este tocmai conştientizarea de către fiinţa umană (de către baciul moldovean) a propriei identităţi în identitatea materială şi spirituală a ocupaţiei zilnice (păstoritul), a familiei, a plaiului natal, a cosmosului şi a universului, deci a lumii materiale şi a celei spirituale. Relaţia om – Absolutul nu este o inovaţie a pedagogiei contemporane. Acest tip de relaţii este calificat de un şir de filosofi – de la Platon, Kant, Hegel şi până la Steiner, Blaga, Eliade şi Noica, drept relaţie a omului cu Absolutul.Cele mai multe concepţii filosofice – iar odată cu ele şi concepţii pedagogice, cu excepţia doar a conceptului materialist-istoric, recunosc caracterul transcedental al existenţei spirituale a omului. Această relaţie indică asupra faptului că fiecare om, ca fiinţă spirituală, face parte din Spiritul Universal, care doar el singur este absolut, că Spiritul Universal, deci Absolutul, se manifestă prin viaţa spirituală a fiecărui individ. Unitatea şi interdependenţa celor trei tipuri de relaţii este evidentă. Definirea culturii drept o axiologie a educaţiei vine din caractrul dublu-unitar al culturii: obiectiv şi subiectiv. “Omul nu este ci devine o fiinţă culturală”(Al.Tănase. Introducere în filozofia culturii. Bucureşti, Editura Ştiinţifică, 1968, p.14). Conform lui Al.Tănase (p.27), conţinuturile pe care le include fiecare din factorii subiectivi şi obiectivi ai culturii sunt: 1. subiectiv – acţiunea şi efectul de cultivare a corpului şi spiritului; 2. obiectiv – totalitatea complexului de obiective pe care omul le creează, le transformă şi umanizează – creaţii de limbj, de literatură, de artă, de ştiinţă şi morală, de politică şi de drept etc. – datorită cărora se ridică deasupra stării naturale. Este o lume proprie omului. Cea mai simplă definiţie a culturii (din cele peste 164 atestate) – dar şi cea mai completă şi departe de a se pretinde exhaustivă, se rezumă la activitatea umană de creare a valorilor. Pedagogia se înscrie în axiologia culturii datorită faptului că ea constituie acel domeniu de activitate umană care este prin definiţie (=în esenţă) un domeniu de creare a valorilor umane. Privită din acest unghi de vedere, cultura este o axiologie a educaţiei, căci elevul (educatul) nu însuşeşte doar valori create de omenire, ci, însuşindu-le, îşi creează propriile cunoştinţe, competenţe, atitudini, care, pe de o parte, ele însele sunt nişte valori, iar pe de altă parte, constituie mecanismele potenţiale de creare a noi valori obiectualizate în ştiinţă, literatură, artă etc. Scopul principal al activităţii educaţionale constă în formarea personalităţii umane, deci este o activitate de cultivare.Pentru orice activitate în general, iar pentru activitatea educaţională în special, definitorii sunt coordonatele spaţiotemporale şi axiologice, spaţiul şi timpul obţinând şi ele, în anumite condiţii, statutul de valori. De ex.: Pe un picior de plai / Pe-o gură de rai… sau: La 31 august 1989 Parlamentul Republicii Moldova a adoptat legea cu privire la decretarea limbii române limbă oficială a statului. Fiecare individ este existenţial plasat într-un timp şi un spaţiu concret, este “consumator” şi creator al unor valori în cadrul materialităţii şi spiritualităţii. Oricine devine personalitate nu în cadrul unui spaţiu şi timp abstracte, ci în cadrul unui spaţiu geografic delimitat: casa părintească, curtea, localitatea, ţara, planeta Terra; activitatea de cultivare a personalităţii se realizează într-o anumită epocă istorică, secol, deceniu, an, lună, săptămână, zi, oră, clipă; valorile puse în circuitul educaţional nu sunt nici ele abnstracte, ci obiectivate în formă de idei, scopuri, concepte, atitudini, competenţe, care fac posibilă formarea şi perfecţionarea unui cadru existenţial concret, a unei fiinţe umane concrete. O clasificare a valorilor în raport cu educaţia este posibilă şi necesară, însă nu atât pe criteriul importanţei valorilor cât mai ales pe criterii psihopedagogice, care fac posibilă o educaţie axiologică corectă. John Dewey: Nu putem să stabilim o ierarhie de valori printre diversele obiecte de studiu. Este inutil să le aranjăm în ordine, începând cu cel care are cea mai mică valoare, mergând apoi la cel care are valoare maximă. În măsura în care orice obiect d studiu are o funcţie unică şi de neînlocuit în cadrul experienţei, în măsura în care el marchează o îmbogăţire caracteristică a vieţii, valoarea sa este intrinsecă sau incomparabilă. Deoarece educaţia nu este un mijloc pentru a trăi, ci se identifică c acţiunea de a trăi o viaţă rodnică şi inerent semnificativă, singura valoare intimă care poate fi stabilită este tocmai procesul însuşi al trăirii (Democraţie şi educaţie. O introducere în filosofia educaţiei. Bucureşti, Editura Didactică şi pedagogică, 1971, p.28). Principiul fundamental de clasificare a valorilor în raport cu educaţia este penetrabilitatea universală a valorilor în sistemul educaţional, conform căruia valorile fundamentale ale omenirii se găsesc, în forme decompozate, orice acţiune educaţională, după formula: Valorile fundamentale: Adevărul. Binele . Frumosul. Dreptatea. Libertatea Valorile dominante ale disciplinei şcolare * valorile bazei conceptuale (epistemologiei) a disciplinei şcolare * valorile sistemelor de obiective (ale teleologiei) * valorile conţinuturilor educaţionale * valorile tehnologiilor educaţionale * valorile evaluării succesului şcolar Valorile contextuale valorile care se produc/apar în timpul activităţii educaţionale, sursa lor fiind una din componentele curriculumului şcolar – epistemologia, teleologia, conţinuturile, tehnologia predării-învăţării-evaluării (imaginea unui peisaj creat în opera literară, a unei lupte descrise în manualul de istorie, operaţiile de gândire, percepţie, comunicare etc.); fiecare disciăplină şcolară dispune de resurse proprii, specifice, de educaţie axiologică, şi de resurse comune tuturor disciplinelor şcolare Valorile personale (achiziţionate de elev): * cunoştinţe * competenţe * atitudini (emoţii şi sentimente, opinii, convingeri, idealuri, acte volitive, aprecieri şi autoaprecieri) Al doilea principiu fundamental de structurare psihopedagogică a valorilor în sistemul şi procesul educaţional este adecvarea valorilor la particularităţile psihologice şi de vârstă ale elevilor/educaţilor.Sinteza unei astfel de structurări este dată de Constantin Cucoş: perioada infantilă (0-1 ani): se caracterizează prin interesele biologice sau organo-olfactive, se centrează către valorile vitale (de sănătate) perioada primei copilării (1-3 ani): se identifică interesele de tip kinoperceptiv şi glosic, îi corespund valorile senzuale (sau de plăcere) perioada celei de-a doua copilării (3-7 ani): îi sunt specifice interesele ludico-practice, îi corespund valorile de apropiere (sau de achiziţie) perioada celei de-a treia copilării (7-12 ani): este centrată pe interesele constructive, se îndreaptă către valorile tehnice (sau de producţie) perioada preadolescenţei (12-14 ani): domină interesele ludico-afective, apar valorile politice (sau de organizare) perioada adolescenţei: se dezvoltă interesele socio-abstracte şi intelectuale, se centrează în jurul valorilor culturale (sau de înţelegere) faza matură: are ca interse dominante nevoile trans-sociale, raţionale, individul se centrează către valorile spirituale înalte (adevărul, frumuseţea, dragostea, pietatea) Proiectarea acţiunilor didactice de formare axiologică a elevilor va lua în consideraţie clasificările sus-numite ale valorilor. Subiectul valorizant principal al acţiunilor educaţionale în şcoală rămâne a fi totuşi personalitatea învăţătorului. 